Ամփոփաթերթ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 
ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ բարձր տեխնոլոգիական արդյունաբերության նախարարություն
	24․07․2026թ․

	
	N 01/15/5185-2026

	Ի պատասխան 2026 թվականի հուլիսի 16-ի Ձեր թիվ ԱԹ/ԳԽ-2/28094-2026 գրության, ուսումնասիրելով «Հայաստանի Հանրապետության կառավարության մի շարք որոշումներում փոփոխություններ կատարելու մասին» ՀՀ կառավարության որոշման նախագիծը՝ տեղեկացնում եմ, որ Հայաստանի Հանրապետության բարձր տեխնոլոգիական արդյունաբերության նախարարությունն իր իրավասությունների շրջանակում առաջարկություններ և դիտողություններ չունի։
	Ընդունվել է
      ի գիտություն

	2. ՀՀ ֆինանսների նախարարություն
	27.07.2026

	
	N 01/34/19470-2026

	Ձեր 15.07.2026թ. N ԱԹ/ԳԽ-2/28094-2026 գրությամբ ներկայացված՝ «Հայաստանի Հանրապետության կառավարության մի շարք որոշումներում փոփոխություններ կատարելու մասին» ՀՀ կառավարության որոշման նախագծի վերաբերյալ հայտնում ենք, որ առաջարկություններ չունենք:
	    Ընդունվել է
         ի գիտություն


	3. ՀՀ արդարադատության նախարարություն 
	25.08.2026

	
	N/27.4.3/451252026

	«Հայաստանի Հանրապետության կառավարության մի շարք որոշումներում փոփոխություններ կատարելու մասին» Հայաստանի Հանրապետության կառավարության որոշման  նախագծի (այսուհետ՝ նախագիծ) վերաբերյալ հայտնում ենք հետևյալը․
1․ Նախագծի 1-ին կետում առաջարկում ենք  «««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամ»» բառերը փոխարինել «««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամը»» բառերով, «««Բարեկեցության տեղեկատվական համակարգերի ձեռնարկություն» հիմնադրամ»» բառերը փոխարինել «««Բարեկեցության տեղեկատվական համակարգերի ձեռնարկություն» հիմնադրամը»» բառերով, ինչպես նաև հանել «համապատասխան հոլովաձևերով,» բառերը։ Նույն դիտարկումը վերաբերում է նաև նախագծի 4-րդ կետին։
2․ Նախագծի 2-րդ կետի վերաբերյալ հարկ է նշել, որ Հայաստանի Հանրապետության կառավարության 2011 թվականի մայիսի 26-ի N 713-Ն որոշման նախաբանում որպես լիազորող նորմ նշված է «Սոցիալական աջակցության մասին» օրենքի 36.2-րդ հոդվածի 3-րդ մասը։ Հարկ ենք համարում նշել, որ 2024 թվականի հոկտեմբերի 24-ին ընդունվել է  ՀՕ-414-Ն «Սոցիալական աջակցության մասին» օրենքը, որում 36.2-րդ հոդված նախատեսված չէ։
Այս պայմաններում նշված որոշման մեջ՝ նախագծի 2-րդ կետով նախատեսվող փոփոխությունը իրականացնելու համար անհրաժեշտ է որոշման նախաբանում նշել համապատասխան լիազորող նորմը։
Վերոգրյալի հաշվառմամբ՝ առաջարկում ենք նախագծի 2-րդ կետը վերանայել՝ հաշվի առնելով N 713-Ն որոշման համար գործող լիազորող նորմի բացակայությունը։ 
3․ Նախագծի 3-րդ կետով նախատեսվում է փոփոխություններ կատարել Հայաստանի Հանրապետության կառավարության 2016 թվականի սեպտեմբերի 2-ի N 899-Ն որոշման անվանման, 1-ին և 4-րդ կետերում։ Միաժամանակ, նշված որոշման 1-ին կետով փոփոխություն է կատարվել Հայաստանի Հանրապետության կառավարության 2015 թվականի հունիսի 4-ի N 582-Ն որոշման 3-րդ կետում՝ «Նորք» տեղեկատվավերլուծական կենտրոն» փակ բաժնետիրական ընկերությունը» բառերը «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամը» բառերով փոխարինելու միջոցով։
Սակայն Հայաստանի Հանրապետության կառավարության 2015 թվականի հունիսի 4-ի N 582-Ն որոշման 3-րդ կետը Հայաստանի Հանրապետության կառավարության 2025 թվականի ապրիլի 10-ի N 404-Ն որոշմամբ ուժը կորցրած է ճանաչվել։ Հետևաբար, ուժը կորցրած ճանաչված դրույթի նկատմամբ նախագծով նոր փոփոխություն կատարելն իրավաչափ չէ՝ հաշվի առնելով «Նորմատիվ իրավական ակտերի մասին» օրենքի 34-րդ հոդվածի 5-րդ մասի պահանջը, համաձայն որի՝ «Նոր փոփոխությունները կամ լրացումները կատարվում են միայն հիմնական ակտում»։
Բացի այդ, նախագծի նույն կետում «««Բարեկեցության տեղեկատվական համակարգերի ձեռնարկություն» հիմնադրամ» բառերով։» բառերն անհրաժեշտ է  փոխարինել «««Բարեկեցության տեղեկատվական համակարգերի ձեռնարկություն» հիմնադրամ» բառերով՝ համապատասխան հոլովաձևերով։» բառերով։ 
Միաժամանակ, անհրաժեշտ է պարզաբանել Հայաստանի Հանրապետության կառավարության 2016 թվականի սեպտեմբերի 2-ի N 899-Ն որոշման մեջ նախագծով նախատեսվող փոփոխությունների անհրաժեշտությունն ու նպատակահարմարությունը՝ հաշվի առնելով, որ նշված որոշմամբ, ի թիվս այլնի, կարգավորվել են «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամին գույք հանձնելու հետ կապված հարաբերությունները։ Մասնավորապես, նշել՝ տվյալ որոշմամբ նախատեսված գույքը ներկայումս արդեն հանձնվա՞ծ է համապատասխան կազմակերպությանը թե ոչ, և եթե այո, ներկայացնել նախագծով նախատեսվող փոփոխության անհրաժեշտությունը։
Հարկ ենք համարում նշել նաև, որ նախագծի 3-րդ կետում «ՀՀ» և «ՓԲԸ» հապավումներն ունեն վերանայման կարիք՝ նկատի ունենալով որոշման վերնագիրը։
Բացի այդ, նախագծի 3-րդ կետում «անվանման մեջ» բառերն առաջարկում ենք փոխարինել «վերնագրում» բառով։




























4․ Նախագծի 5-րդ կետով նախատեսվում է փոփոխություն կատարել Հայաստանի Հանրապետության կառավարության 2022 թվականի դեկտեմբերի 15-ի N 1936-Ն որոշման 5-րդ կետում, որով, իր հերթին, փոփոխություն է կատարվել Հայաստանի Հանրապետության կառավարության 2011 թվականի մայիսի 26-ի N 713-Ն որոշման հավելվածի 2-րդ կետում՝ «Նորք» տեղեկատվավերլուծական կենտրոն» միանձնյա պետական մասնակցությամբ փակ բաժնետիրական ընկերության» բառերը «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամի» բառերով փոխարինելու միջոցով։ Միաժամանակ, հաշվի առնելով Հայաստանի Հանրապետության կառավարության 2011 թվականի մայիսի 26-ի N 713-Ն որոշման վերաբերյալ մեր պետական փորձագիտական եզրակացության 2-րդ կետը՝ նախագծի 5-րդ կետն անհրաժեշտ է վերանայել՝ հաշվի առնելով նույն որոշման համար գործող լիազորող նորմի բացակայության վերաբերյալ վերոնշյալ հանգամանքները։
5․ Նախագծի 6-րդ կետով նախատեսվում է փոփոխություն կատարել Հայաստանի Հանրապետության կառավարության 2023 թվականի նոյեմբերի 30-ի N 2100-Ն որոշման 2-րդ կետում, մինչդեռ նշված որոշման 2-րդ կետի 5-րդ ենթակետով նախատեսված է, որ «հաշմանդամ ճանաչված անձանց տվյալների` «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամի կողմից ծառայությանը հասանելիություն ապահովող տեղեկատվական համակարգի մշակումն ու ներդրումը» պետք է իրականացվեր սույն որոշումն ուժի մեջ մտնելուց հետո՝ 10 աշխատանքային օրվա ընթացքում։
[bookmark: _GoBack]Հաշվի առնելով, որ  2023 թվականի նոյեմբերի 30-ի N 2100-Ն որոշումն ուժի մեջ է մտել 2023 թվականի դեկտեմբերի 2-ին, նշված 10 աշխատանքային օրվա ժամկետը վաղուց լրացել է, հետևաբար նախագծով նախատեսվող փոփոխությունն ունի վերանայման կարիք։

Առաջարկությունն ընդունվել է մասնակի։ 
ՀՀ կառավարության 2016 թվականի սեպտեմբերի 2-ի թիվ 899-Ն որոշմամբ նախատեսված գույքը սահմանված կարգով հանձնվել է «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամին։ 
Արդյունքում, անշարժ գույքի վկայականի գրանցման հիմք է հանդիսացել 21.12.2016 թ. թիվ 12098 պայմանագիրը, ուստի անհրաժեշտ է ՀՀ կառավարության 2016 թվականի սեպտեմբերի 2-ի թիվ 899-Ն որոշման մեջ կատարել  փոփոխություն, որպեսզի դրա հիման վրա հնարավոր լինի համապատասխան փոփոխություն կատարել պայմանագրում և ստանալ անշարժ գույքի վերաբերյալ նոր վկայական։
Հետևաբար, հիմնադրամի անվանման փոփոխությամբ պայմանավորված՝ անհրաժեշտ է N 899-Ն որոշման անվանումը և համապատասխան դրույթները համապատասխանեցնել իրավաբանական անձանց պետական ռեգիստրում գրանցված հիմնադրամի գործող պաշտոնական անվանմանը՝ ապահովելով իրավական ակտի ճշգրտությունն ու իրավական որոշակիությունը։ 
Ավելին՝ փոփոխությունը չի ենթադրում գույքի կրկնակի հանձնում կամ նախկինում առաջացած իրավահարաբերությունների փոփոխություն։
   Ընդունվել է
   Խմբագրվել է

